arnastofnun/IGC-2024 huggingface dataset:
Njósnavélardeilan

Njósnavélardeilan hófst þegar bandarísk njósnaflugvél af gerðinni Lockheed U-2 var skotin niður af sovéska loftvarnaliðinu þar sem hún var að ljósmynda sovéskt landsvæði 1. maí 1960. Flugmaðurinn var Francis Gary Powers. Flugvélin var skotin niður með S-75 Dvína-flugskeyti og hrapaði í nágrenni við Sverdlovsk (nú Jekaterínbúrg). Powers tókst að skjóta sér úr vélinni og lenda heilu og höldnu með fallhlíf.

Upphaflega héldu bandarísk stjórnvöld því fram að vélin hefði verið borgaraleg veðurrannsóknavél á vegum NASA en neyddust til að viðurkenna sannleikann síðar þegar sovésk yfirvöld sýndu flugmanninn og hluta af njósnabúnaði vélarinnar þar sem meðal annars voru ljósmyndir af hernaðarmannvirkjum teknar í ferðinni.

Atvikið átti sér stað í forsetatíð Dwight D. Eisenhower og aðalritaratíð Níkíta Krústsjev um tveimur vikum fyrir fyrirhugaðan leiðtogafund í París. Það olli Bandaríkjunum töluverðum álitshnekki og varð til þess að samband risaveldanna versnaði í Kalda stríðinu.
Domino's Pizza

Dominos Pizza oftast kallað Dominos er bandarísk skyndibitakeðja sem selur pítsur. Hún var stofnuð árið 1960. Fyrirtækið hefur höfuðstöðvar í Domino's Farms Office Park í Ann Arbor, Michigan.

Árið 1960 tóku Tom Monaghan og bróðir hans, James, yfir rekstur DomiNick's, lítillar pizzustaðakeðju sem hafði verið í eigu Dominick DiVarti.

Dominos á Íslandi.

Fyrsta verslun Dominos Pizza á Íslandi var opnuð þann 16. ágúst 1993 að Grensásvegi 11 í Reykjavík. Domino’s Pizza rekur 24 verslanir hér á landi. Tólf þeirra eru í Reykjavík, ein í Garðabæ, Mosfellsbæ og tvær í Kópavogi, Hafnarfirði og í Reykjanesbæ. Auk þess er einn staður á Akureyri, Akranesi og á Selfossi.

Auk þessara 24 verslana rekur Dominos hráefnavinnslu, birgðastöð fyrir verslanir fyrirtækisins og þjónustuver.
Mark Rutte

Mark Rutte (f. 14. febrúar 1967) er hollenskur stjórnmálamaður sem hefur verið forsætisráðherra Hollands frá árinu 2010 og formaður Frelsis- og lýðræðisflokksins (VVD) frá árinu 2006.

Rutte, sem þá átti að baki feril í viðskiptageiranum, var skipaður samfélags- og atvinnumálaráðherra Hollands árið 2002 í ríkisstjórn Jans Peter Balkenende eftir að Frelsis- og lýðræðisflokkurinn gekk í stjórnarsamstarf með Kristilegum demókrötum. Rutte var síðan kjörinn á neðri deild hollenska þingsins árið 2003. Næsta ár varð hann menningar-, mennta- og vísindamálaráðherra. Eftir að Frelsis- og lýðræðisflokkurinn hlaut slæma útreið í héraðskosningum árið 2006 sagði flokksformaðurinn Jozias van Aartsen af sér. Rutte bauð sig fram til að taka við af honum og vann sigur í formannskjöri þann 31. maí. Hann sagði af sér sem ráðherra stuttu síðar. Rutte leiddi síðan flokkinn í þingkosningum fáeinum vikum síðar. Í kosningunum tapaði flokkurinn sex þingsætum en varð þó stærsti flokkurinn í stjórnarandstöðunni.

Árið 2010 vann Frelsis- og lýðræðisflokkurinn flest atkvæði allra flokka og varð stærsti flokkurinn á hollenska þinginu í fyrsta sinn í sögu flokksins. Eftir langar stjórnarmyndunarviðræður tók Rutte við embætti forsætisráðherra Hollands þann 14. október. Hann var þá fyrsti frjálslyndi forsætisráðherra Hollands í 92 ár og næstyngsti forsætisráðherra í sögu landsins.

Ríkisstjórn Rutte sprakk í apríl árið 2012 eftir að henni mistókst að ná fjárlagafrumvarpi sínu í gegnum þingið. Blásið var til kosninga en í kosningunum bætti Frelsis- og lýðræðisflokkurinn við sig þingsætum og stofnaði síðan nýja samsteypustjórn með Verkamannaflokknum. Stjórnin varð sú fyrsta frá árinu 1998 sem lauk kjörtímabili sínu. Í kosningum árið 2017 tapaði Frelsis- og lýðræðisflokkurinn þingsætum en var áfram stærsti flokkurinn á þinginu. Eftir metlangar stjórnarmyndunarviðræður myndaði Rutte nýja stjórn ásamt Kristilegum demókrötum, Lýðræðisflokknum 66 og Kristilega bandalaginu. Rutte hóf þriðja kjörtímabil sitt sem forsætisráðherra þann 26. október 2017.

Ríkisstjórn Rutte sagði öll af sér þann 15. janúar 2021 eftir að upplýst var að á stjórnartíð hans hefðu um 26.000 fjölskyldur neyðst til að endurgreiða ríkinu barnabætur vegna falskra ásakana um að hafa svikið sér þær. Stjórnin sat þó áfram fram að kosningum sem haldnar voru þann 17. mars 2021. Þrátt fyrir hneykslismálið vann flokkur Rutte flest atkvæði í kosningunum samkvæmt útgönguspám.
Brynstirtla

Brynstirtla eða Atlantshafs-brynstirtla, stundum nefnd í daglegu tali hrossamakríll, (fræðiheiti "Trachurus trachurus") er uppsjávarfiskur af brynstirtluætt. Hún er algeng víða í Norður-Atlantshafi og lifir þar í stórum torfum frá yfirborði en þó aðallega á 100 til 200 metra dýpi. Brynstirta er frekar lítill fiskur með stutta trjónu og lítinn kjaft. Fiskurinn hefur áberandi samfellda röð af stórum beinplötum eftir endilangri rákinni og skýrir það heitið brynstirtla.

Í Afríku er svokölluð "höfða-brynstirtla" notaðuð til manneldis, bæði reykt, þurrkaðuð og til annarar vinnslu. Í Evrópu hefur brynstirtla aðallega verið veidd til bræðslu. Brynstirla hefur fundist í íslenskri lögsögu en aldrei hrogn hennar, svo þar hafa verið um flækingsfiska að ræða.

Nafnið hrossamakríll.

Nokkur ruglingur hefur verið varðandi nafnið "hrossamakríll" því það er oft í daglegu máli notað eingöngu um brynstirtlu eina og sér en einnig um nokkrar aðra tegundir fiska af ættkvíslunum "Trachurus" og "Caranx."

Hérlendir fiskifræðingar aftur á móti nota ekki heitið hrossmakríll heldur einungis brynstirtla. Til aðgreiningar þeirra tegunda sem sameiginlega eru oft nefndar hrossamakríll er notast við viðskeyti eftir búsetusvæðum.

Sem dæmi er brynstirtla einnig nefnd Atlantshafs-brynstirtla út frá búsetusvæði sínu í Norður-Atlantshafi. Önnur tegund sem einnig hefur verið nefnd hrossamakríll er höfða-brynstirtla ("Trachurus capensis", e. Cape horse mackerel) en hún aftur á móti lifir við syðsta odda Afríku, Góðrarvonarhöfða og dregur af honum höfða viðskeytið sitt. Á ensku er það eins að notað er viðskeytið "cape" eftir "Cape Horn" sem er enska heiti Góðrarvonarhöfða.
Kristinn G. Jóhannsson

Kristinn G. Jóhannsson (f. 1936) er íslenskur myndlistamaður sem fæddur er á Ólafsfirði. Hann hefur málað meira en 200 verk. Síðasta sýning hans var sýning í Hafnarhúsinu sem haldin var 8. - 23. september 2018.
Ofnhanski

Ofnhanski er hanski eða vettlingur úr efni sem einangrar hita. Hann er vanalega notaður í eldhúsi á sama hátt og pottaleppar til að vernda hendur fyrir hita frá ofni, eldavél eða áhöldum við eldun og bakstur. Nýrri gerðir af ofnhönskum eru oft úr silikoni.
Noel MacNeal

Noel MacNeal (f. 15. september 1961) er bandarískur leikari.
Cerastium meridense

Cerastium meridense er jurt af hjartagrasaætt. Hún er ættuð frá norðurhluta Suður-Ameríku.
Jóhanna Vigdís Hjaltadóttir

Jóhanna Vigdís Hjaltadóttir (f. 19. október 1962) er íslenskur fréttamaður og matreiðslubókahöfundur.

Jóhanna Vigdís fæddist í Reykjavík og foreldrar hennar eru Sigríður Theódóra Erlendsdóttir (f. 1930) sagnfræðingur og Hjalti Geir Kristjánsson (1926-2020) húsgagnaarkítekt og forstjóri. Maður Jóhönnu er Guðmundur Magnússon og eiga þau fjögur börn. Eitt barna þeirra, sonurinn Hjalti Geir Guðmundsson vann til verðlauna í sundi á heimsleikum fatlaðra árið 2019.

Jóhanna Vigdís lauk stúdentsprófi frá Menntaskólanum í Reykjavík árið 1982, BA- prófi í þýsku frá Háskóla Íslands árið 1989 og mastersprófi í blaðamennsku og fréttamennsku frá Háskólanum í Fribourg í Sviss árið 1992. Hún starfaði sem flugfreyja hjá Flugleiðum frá 1987-1988, vann hjá Ferðaskrifstofu ríkisins 1982-1987, var blaðamaður hjá RÚV, Freiburger Nachrichten, Fróða, Heimsmynd og Vöku-Helgafelli á árunum 1989-1995. Frá árinu 1995 hefur hún starfað á sem fréttamaður á RÚV og frá 1996 hefur hún einnig verið heiðurskonsúll Sviss á Íslandi.

Jóhanna Vigdís hefur gefið út þrjár matreiðslubækur, "Í matinn er þetta helst" (2006), "Seinni réttir" (2007) og "Hvað er í matinn?" (2018). Veturinn 2009-2010 hafði hún umsjón með matreiðsluþættinum "Eldað með Jóhönnu Vigdísi" sem sýndur var í Ríkissjónvarpinu.
Cerastium lineare

Cerastium lineare er jurt af hjartagrasaætt. Hún er ættuð frá Ölpunum.
Ingi Bauer

Ingi Bauer ("Ingi Þór Garðarsson") er íslenskur tónlistarmaður, DJ og meðeigandi YouTube stöðarinnar Ice Cold.

Ingi er hafnfirðingur og fæddur árið 1992.
Hage Geingob

Hage Gottfried Geingob (f. 3. ágúst 1941) er þriðji og núverandi forseti Namibíu, í embætti frá því í mars 2015. Geingob var jafnframt fyrsti forsætisráðherra Namibíu frá sjálfstæði landsins árið 1990 til ársins 2002 og aftur frá 2012 til 2015. Frá 2008 til 2012 var Geingob verslunar- og iðnaðarráðherra landsins. Geingob hefur verið forseti stjórnarflokksins SWAPO frá því í nóvember 2017, en flokkurinn hefur setið í ríkisstjórn Namibíu frá sjálfstæði landsins.

Geingob var kjörinn forseti Namibíu í nóvember árið 2014 með afgerandi forskoti á aðra frambjóðendur. Hann var kjörinn forseti SWAPO þremur árum síðar á 6. flokksþingi flokksins. Í ágúst 2018 hóf Geingob eins árs kjörtímabil sem formaður Suður-afríska þróunarbandalagsins (SADC).
Straumsvík

Straumsvík er vík í hrauninu rétt sunnan við Hafnarfjörð þar sem bærinn Straumur stendur. Þar er náttúruleg höfn og lendingar þýskra skipa á miðöldum. Þar stóð til að koma upp norskri hvalveiðistöð í upphafi 20. aldar. Bjarni Bjarnason skólastjóri í Hafnarfirði rak stórt býli á Straumi á millistríðsárunum þar til hann fluttist að Laugarvatni. Árið 1964 var víkin valin fyrir álverksmiðju Alusuisse í tengslum við nýtt raforkuver, Búrfellsvirkjun. Íslenska ríkið stóð þá að gerð iðnaðarhafnar í Straumsvík fyrir verksmiðjuna. Álverið í Straumsvík hóf starfsemi þar árið 1969.

Þarna eru miklar lindir við ströndina, svokallaðar fjörulindir, sem sjást best þegar lágsjávað er en þá flæðir vatnið um þröng hraunsund út í víkina. Á flóði fara lindirnar á kaf og lítil ummerki sjást þá um hið mikla ferskvatnsrennsli. Talið er að um 4000 l/s streymi þarna að jafnaði til sjávar. Mikið er um krækling í Straumsvík og töluvert fuglalíf. Þar finnst einnig sjaldgæft afbrigði af bleikju, dvergbleikja, sem þarna lifir í hraungjótum á mörkum ferskvatns og sjávar.
Fáni Namibíu

Fáni Namibíu er þjóðfáni Namibíu og var tekinn upp þegar landið fékk sjálfstæði frá Suður-Afríku 21. mars 1990.
Sanna Marin

Sanna Mirella Marin (f. 16. nóvember 1985) er finnskur stjórnmálamaður og núverandi forsætisráðherra Finnlands. Hún hefur setið á finnska þinginu fyrir Jafnaðarmannaflokkinn frá árinu 2015 og var samgöngu- og samskiptaráðherra Finnlands frá 6. júní til 10. desember árið 2019.

Starfsferill.

Marin fæddist í Helsinki og bjó í Espoo og Pirkkala áður en hún flutti til Tampere. Hún útskrifaðist úr Háskólanum í Tampere með gráðu í opinberri stjórnsýslu árið 2012.

Árið 2012 var Marin kjörin í borgarstjórn Tampere með 826 atkvæðum. Hún var forseti borgarstjórnarinnar frá 2013 til 2017 og var endurkjörin í borgarstjórnina árið 2017 með 5.783 atkvæðum. Hún er einnig meðlimur í stjórnarráði héraðsins Pirkanmaa.

Marin var kjörin varaforseti Jafnaðarmannaflokksins árið 2014. Árið 2015 var hún kjörin á finnska þingið fyrir Pirkanmaa-kjördæmi með 10.911 atkvæðum. Hún var endurkjörin fjórum árum síðar með 19.088 atkvæðum. Þann 6. júní árið 2019 var hún skipuð samgöngu- og samskiptaráðherra í ríkisstjórn Antti Rinne.

Eftir að Rinne neyddist til að segja af sér sem forsætisráðherra í desember 2019 kusu meðlimir Jafnaðarmannaflokksins Marin til þess að taka við embættinu í hans stað. Hún tók við embætti forsætisráðherra þann 10. desember 2019 og varð yngsti forsætisráðherra í sögu landsins.

Einkahagir.

Marin er barn samkynja foreldra. Hún á eitt barn með manni sínum, Markus Räikkönen.
Gordon Ramsay

Gordon James Ramsay (f. 8. nóvember 1966) er breskur kokkur, rithöfundur og matrýnir. Hann fæddist í Johnstone í Skotlandi og ólst upp í Stratford-upon-Avon í Englandi. Veitingastaðir hans hafa hlotið 16 Michelin-stjörnur samtals og eru nú sjö talsins. Þekktustu sjónvarpsþættir hans eru "Hells Kitchen" og "Masterchef".
Cerastium illyricum

Cerastium illyricum er jurt af hjartagrasaætt. Hún er ættuð frá Grikklandi.
Súlú

Súlú ("isiZulu") er suðurbantúmál í ngúní-ætt talað í Suður-Afríku af Súlúum. Um það bil 10 milljónir manns hafa súlú af móðurmáli, en flestir þeirra búa í héraðinu KwaZulu-Natal. Súlú er útbreiddasta heimamálið í Suður-Afríku (24% íbúa) en 50% íbúa hafa einhverja færni í málinu. Árið 1994 var það gert að opinberu máli í Suður-Afríku ásamt 10 öðrum málum.

Súlú er annað mest talaða bantúmálið á eftir svahílí. Eins og önnur bantúmál er súlú ritað með latneska stafrófinu.
Hera Hilmarsdóttir

Hera Hilmarsdóttir (fædd 27. desember 1988) er íslensk leikkona.
Austurver

Austurver er verslunarmiðstöð sem stendur við Háaleitisbraut í Reykjavík. Auk matvöru- og sérvöruverslana er Landsvirkjun með aðalskrifstofur sínar í byggingunni sunnanverðri og Læknavaktin norðan til. Austurver opnaði dyr sínar fyrst í lok árs 1967.

Fleiri verslunarmiðstöðvar í Reykjavík með nöfn af sama toga voru Vesturver, Norðurver og Suðurver sem enn starfar undir því nafni.
Ólafía Þórunn Kristinsdóttir

Ólafía Þórunn Kristinsdóttir (f. 15. október 1992) er fyrrum atvinnukylfingur.

Ólafía Þórunn hlaut titilinn Íþróttamaður ársins árið 2017, fyrst kylfinga. Sama ár varð hún jafnframt fyrsti Íslendingurinn til að keppa á golfmóti í LPGA mótaröðinni.

Ólafía ákvað að setja kylfuna á hilluna og hætta að keppa árið 2022.
Stúdentaráð Háskóla Íslands

Stúdentaráð Háskóla Íslands (SHÍ) er félag og vettvangur fyrir hagsmunabaráttu stúdenta við háskólann. Stúdentar kjósa fulltrúa í sviðsráð fyrir hvert fimm sviða Háskóla Íslands og skipa forsetar sviðsráðanna stjórn Stúdentaráðs auk forseta og varaforseta. Stúdentaráð stendur fyrir ýmiskonar starfsemi og viðburðum sem tengjast réttindavörslu og félagslífi stúdenta.

Forseti Stúdentaráðs er Isabel Alejandra Diaz, fulltrúi Röskvu líkt og þrír síðustu formenn. Isabel er fyrsti formaður Stúdentaráðs af erlendum uppruna og fyrsta konan til að gegna embætti forseta tvö ár í röð. Vara­for­seti er Sara Þöll Finnbogadóttir, hags­muna­full­trúi er Jessý Jónsdóttir og lána­sjóðsfull­trúi er Vífill Harðarson.

Starfsstöður SHÍ eru: Forseti, varaforseti, lánasjóðsfulltrúi, framkvæmda-stjóri/stýra, alþjóðafulltrúi, Aurora fulltrúi, ritstjóri Stúdentablaðsins.

Fastanefndir sem SHÍ skipar eru níu: Alþjóðanefnd, Félags- og menningarnefnd, Fjármála- og atvinnulífsnefnd, Fjölskyldunefnd, Jafnréttisnefnd, Kennslumálanefnd, Lagabreytinganefnd, Nýsköpunar- og frumkvöðlanefnd, Umhverfis- og samgöngunefnd.

Saga stúdentaráðs.

Stúdentaráð var stofnað árið 1920.

Fylkingar.

Kosið er til Stúdentaráðs af lista sem fylkingar bjóða fram. Undanfarna þrjá áratugi hafa það verið fylkingarnar Röskva og Vaka sem hafa notið mest fylgis og skiptst á að hafa meirihluta nokkur ár í senn. Aðrar fylkingar hafa þó iðulega boðið fram svo sem H-listinn, Skrökva og Öskra í seinni tíð. Á árum áður voru starfandi fylkingarnar Umbótasinnar, Félag vinstrimanna, Vinstrimenn og Félag róttækra stúdenta.

Formenn SHÍ gegnum tíðina.

Forseti (áður formaður) Stúdentaráðs er ábyrgðarstaða sem margt þjóðþekkt fólk hefur gegnt gegnum tíðina. Meðal fyrri formanna má nefna: Össur Skarphéðinsson, Ingibjörgu Sólrúnu Gísladóttur, Björk Vilhelmsdóttur, Dag B Eggertsson og Jónas Fr Jónsson.
Norðurstrandaleið

Norðurstrandaleið (enska: "Arctic Coast Way") er um 800-900 kílómetra leið frá Hvammstanga til Bakkafjarðar Leiðin var í undirbúningi frá 2017 en var formlega opnuð sumarið 2019. Hún liggur hún í gegnum 17 sveitarfélög. Verkefnið er hugsað til að efla ferðaþjónustu á Norðurlandi og því var úthlutað opinberum styrkjum.

Vefritið og útgefandinn Loney Planet tilnefndi leiðina sem einn besta áfangastaðinn árið 2019.
Tranmere Rovers

Tranmere Rovers Football Club er knattspyrnufélag frá borginni Birkenhead í Merseyside, Englandi. Það spilar í League Two. Það var stofnað árið 1884 sem Belmont FC en breytti nafni sínu komandi ár.

Liðið hefur aldrei spilað í ensku úrvalsdeildinni en hefur tapað umspili þrisvar um sæti þar. Heimavöllur Tranmere er Prenton Park sem tekur 16.567 í sæti.
Gigt

Gigt er flokkur margra mismunandi sjúkdóma sem eiga það sameiginlegt að valda langvinnum sársauka (sem kemur oft í köstum) í liðamótum eða bandvef. Gigtarsjúkdómar eru algengir og er oft erfitt að meðhöndla þá.

Helstu flokka gigtarsjúkdóma eru bólgusjúkdómar (liðagigt, rauðir úlfar og aðrir sjálfsofnæmissjúkdómar, fjölvöðvabólga, húðvöðvabólga, herslismein, fjölvöðvagigt, æðabólgur, hryggikt, fylgigigt, sóragigt, barnagigt), liðbólgur tengdar sýkingum, kristallasjúkdómar t.d. þvagsýrugigt, slitgigt, vöðva- og vefjagigt, og beinþynning.
Ernir (Skutulsfjörður)

Ernir er um 665 metra fjall í Skutulsfirði gegnt Ísafirði.

Í könnun á fuglalífi svæðisins umhverfis Erni árið 2006 var ályktað að hrafn verpir á Erni og hugsanlegt er að smyrill verpi þar einnig.
Pangea Ultima

Pangea Ultima, Pangea Proxima, Neopangea eða Pangea II er mögulegt risameginland sem í samræmi við hringrás risameginlanda gæti myndast á næstu 100 til 200 milljón árum. Samkvæmt tilgátunni munu Atlantshaf og Indlandshaf lokast með þeim afleiðingum að Ameríka nær saman við Evrópu og Afríku að nýju. Tilgátan kemur frá bandaríska jarðfræðingnum Christopher Scotese sem byggir hana á athugun á fyrri þróun risameginlanda. Hann stakk upphaflega upp á nafninu Pangea Ultima („síðasta aljörð“) en breytti því svo í Pangea Proxima („næsta aljörð“) til að fyrirbyggja þann misskilning að þetta yrði síðasta risameginlandið sem myndaðist á Jörðinni.
Minnesota United FC

Minnesota United FC er bandarískt knattspyrnufélag með aðsetur í Saint Paul,í Minnesota-Fylki. Það spilar í vesturdeild Major League Soccer. Félagið var stofnað árið 2017.

Félagið spilaði áður heimaleiki sína á TCF Bank Stadium, á heimavist háskólans í Minneapolis fyrstu tvö árin. Enn flutti sig svo á Allianz Field þar sem þeir spila núna, sá völlur tekur 19.400 í sæti. Minnesota United FC er í eigu Bill McGuire ásamt fleiri aðilum.
Hoya anulata

Hoya anulata er fjölær jurt í vaxblómaætt. Henni var fyrst lýst 1905 af Rudolf Schlechter. Útbreiðslan er í Ástralíu, Indónesíu og Nýju Guíneu.
Kvígindisfjörður

Kvígindisfjörður er fjörður á Suður-Vestfjörðum. Kvígindi (hk) merkir "ungir nautgripir". Lengd fjarðarins er um 11 km og mesta breidd um 3.
Lappland (Finnland)

Lappland (finnska: "Lappi"; samíska: "Sápmi") er stærsta og nyrsta hérað Finnlands. Það á landamæri við Norrbotten í Svíþjóð, Finnmörku og Troms í Noregi og Múrmansk-fylki í Rússlandi. Héraðið er næstum jafn stórt og Ísland eða rúmlega 100.000 ferkílómetrar. Hæsti punktur landsins, Halti (1,324 m.) er þar. Íbúar eru um 180.000 (2016) og er stærsta borgin Rovaniemi, þar á eftir koma Tornio og Kemi. 21 sveitarfélag eru í Lapplandi og þar af eru 4 með stöðu borgar.

Barrskógar með rauðgreni og skógarfuru eru ríkjandi í héraðinu.

Jólasveinninn hefur verið bendlaður við Lappland frá því á fyrri hluta 20. aldar.
Patyegarang

Patyegarang (fædd um 1780) var ástralskur frumbyggi, talin vera af Cammeraygal-ætt Eora-þjóðar. Hún kenndi William Dawes tungumál þjóðar sinnar og er talin vera fyrsta manneskjan sem kenndi nýbúum frumbyggjatungumál í Nýju Suður-Wales.

Heimildir.
Hoya samoensis

Hoya samoensis er fjölær jurt í vaxblómaætt. Henni var lýst af Berthold Carl Seemann. Útbreiðslan er í Samóa.
Felix Magath

Wolfgang Felix Magath (fæddur 26. júlí 1953) er þýskur knattspyrnustjóri og fyrrum leikmaður, sem lék sem miðjumaður . Hann var mest áberandi sem leikmaður á ferlinum þegar hann spilaði með Hamburger SV, þar sem hann vann þrjá Bundesligatitla, og Evrópukeppni bikarmeistara 1977 og Meistaradeild Evrópu árið 1983, og skoraði í báðum úrslitum. Hann náði einnig 43 leikjum fyrir landslið í Vestur-Þýskalands, með landsliðinu tókst honum að vinna EM 1980. Sem knattspyrnustjóri hefur Magath unnið titla með tveimur félögum (Bundesliguna og þýska bikarmeistaratitlinn) með Bayern München og Bundesliguna með Wolfsburg árið 2009. Sagt er að hann krefjist mikils aga af leikmönnum og mikillar þjálfunar. Árið 2014 var Magath ráðinn knattspyrnustjóri hjá enska félaginu Fulham og varð fyrstur Þjóðverja til að stjórna í ensku úrvalsdeildinni. Pabbi hans var hermaður frá Púertó Ríkó, en móðir hans þýsk .
Hoya greenii

Hoya greenii er fjölær jurt í vaxblómaættkvísl. Henni var lýst af D. Kloppenburg. Útbreiðslan er í Filippseyjum.
Philip Pullman

Philip Pullman OBE ("Order of the British Empire") (f. 19. október 1946) er enskur ævintýrarithöfundur, líklega þekktastur fyrir His Dark Materials bókaröðina.

Útgefin rit.

Young adult novels.

His Dark Materials trilogy:

Companion books:

The Book of Dust trilogy:

Children's novels.

The New-Cut Gang series:

Stand-alones:

Children's short stories.

Collections:

Uncollected short stories:
Hoya benguetensis

Hoya benguetensis er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Filippseyjum.
Hoya finlaysonii

Hoya finlaysonii er fjölær jurt í vaxblómaættkvísl. Henni var lýst af Robert Wight. Útbreiðslan er í Indónesíu, Malasíu og Taílandi.
Fardagafoss

Fardagafoss er foss á Austurlandi, rétt austur af Egilsstöðum.
Hoya meliflua

Hoya meliflua er fjölær jurt í vaxblómaættkvísl. Henni var lýst af Elmer Drew Merrill. Útbreiðslan er í Filippseyjum.
Hoya scortechinii

Hoya scortechinii er fjölær jurt í vaxblómaættkvísl. Henni var lýst af King &amp; Gamble. Útbreiðslan er í Malasíu.
Hoya telosmoides

Hoya telosmoides er fjölær jurt í vaxblómaættkvísl. Henni var lýst af R. Omlor. Útbreiðslan er í Borneó.
Hoya plicata

Hoya plicata er fjölær jurt í vaxblómaættkvísl. Útbreiðslan er á Malakkaskaga.
Svartkornsætt

Svartkornsætt (latína: "Melanommataceae") er ætt sveppa af múrgróungsbálki (Pleosporales). Sveppir innan ættarinnar finnast víða á tempruðum- og heittempruðum svæðum þar sem þær lifa sem rotverur á trjám og berki.
Pækilsöltun

Við pækilsöltun er oftast fullþiðið kjöt lagt í kar og saltpækli helt yfir, styrkleiki pækilsins fer eftir vörutegund. Söltunartíminn er á þiðnu kjöti er 3-7 dagar og fyrir frosið kjöt er tíminn 5-10 dagar. Söltunartíminn fer eftir hitastigi, saltmagni pækilsins og stærð kjötstykkjanna. Huga þarf vel að hreinlæti við pækilsöltun, þar sem meiri möguleiki er á gerlamengun en við þurrsöltun.

Notað t.d. við framleiðslu á saltkjöti.

Kostir: Söltunartíminn er styttri en við þurrsöltun en lengri en miðað við sprautusöltun.

Ókostir: Erfitt getur verið að stjórna saltmagni.
Charles M. Schulz

Charles Monroe „Sparky“ Schulz (26. nóvember 1922 — 12. febrúar 2000) var bandarískur skopmyndateiknari og myndsöguhöfundur sem er þekktastur fyrir myndasögurnar um "Smáfólkið". Hann er talinn vera einn af áhrifamestu myndasöguhöfundum heims. Á hátindi vinsælda sinna birtust myndasögurnar um "Smáfólkið" í 2600 dagblöðum í 75 löndum. Schulz teiknaði á 50 árum 17.897 myndasögur um "Smáfólkið". Síðasta myndasagan birtist daginn eftir andlát hans.
Bikarlingsbálkur

Bikarlingsbálkur (latína: Helotiales) er ættbálkur sveppa sem flokkast undir Leotiomycetes innan asksveppa. Samkvæmt mati frá 2008 inniheldur bikarlingsbálkur 10 ættir, 501 ættkvíslir og 3881 tegundir.
Sundhöll Keflavíkur

Sundhöll Keflavíkur var innisundlaug teiknuð af Guðjóni Samúelssyni. Hún var opnuð sem útisundlaug árið 1939. Árið 1950 var byggt hús yfir laugina eftir teikningu Guðjóns Samúelssyni húsameistara ríkisins. Árið 2006 var lauginni lokað og "Hnefaleikafélag Reykjanesbæjar" fékk húsnæðið. Árið 2017 seldi "hnefaleikafélagið" húsið og eigendur hússins vildu rífa það og byggja íbúðarhúsnæði á lóðinni.

Hollvinir Sundhallarinnar.

Í kjölfar þess að rífa Sundhöllina tók við félag sem nefndist "Hollvinir Sundhallarinnar". Ragnheiður Elín Árnadóttir stjórnaði félaginu.
Bohuslän

Bohuslän (sænska: ; ; norska: "Båhuslen"), einnig þekkt sem Bohuslén á íslensku, er sögulegt hérað í Gautlandi í vestur-Svíþjóð. Íbúar eru um 305.000 (2018). Norðurausturhluti Gautaborgar er í héraðinu. Í héraðinu eru þúsundir eyja og eru þær stærstu, Orust og Tjörn sitt eigið sveitarfélag. Héraðið tilheyrði Noregi frá 9. öld til 17. aldar.

Héraðið er nefnt eftir "Bágahúsum" (sænska: "Bohus fästning"), kastala sem sjálfur dregur nafn sitt af árhólmanum sem hann stendur á, "Bágahólmi" (nú "Fästningsholmen"). Árhólminn stendur í nyrðri kvísl Gautelfar, skammt frá þeim stað sem elfin greinist í tvennt, en forliðurinn "bága-" mun hér vísa til bágs færis í ánni neðan við hólminn.